— На цяперашні момант тут нам вельмі складана канкурыраваць, на жаль, ад краін-лідараў мы адсталі далёка. Хоць я бачу, што зяўляюцца маладыя спартсмены і ўжо заваёўваюць медалі на Кубку Еўропы. Але на Алімпійскіх гульнях можа браць удзел толькі абмежаваная колькасць спартсменаў, бо від спорту тэхнічны. Вядома, нам не хапае трэніровак на снезе, плюс патрэбных збудаванняў, таму даводзіцца шмат трэніравацца на выездзе, што патрабуе немалых фінансавых сродкаў. Пакуль што і людзей у сноўбордзе таксама не дастаткова, хоць дзецям падабаецца гэты від спорту, таму мы спадзяёмся на інтэнсіўнае развіццё.